Doložka finančných, ekonomických, environmentálnych vplyvov 
a vplyvov na zamestnanosť

Prvá časť – Odhad dopadov na verejné financie

	Realizácia návrhu zákona o nelegálnej práci a nelegálnom zamestnávaní a o zmene a doplnení niektorých zákonov (ďalej len „návrh zákona“), ktorým sa v článku III navrhuje zmena sídla Národného inšpektorátu práce z Bratislavy do Košíc, predpokladá jednorazový    dopad na štátny rozpočet v sume  cca 3 000 000 Sk. Tieto náklady budú pokryté v rámci rozpočtovej kapitoly Ministerstva práce, sociálnych vecí a rodiny Slovenskej republiky.

Druhá časť – Odhad dopadov na obyvateľov, hospodárenie podnikateľskej sféry a iných právnických osôb

	Návrh zákona nepredpokladá negatívny dopad na obyvateľov, hospodárenie podnikateľskej sféry a iných právnických osôb.

Tretia časť – Odhad dopadov na životné prostredie

	Dopad na životné prostredie na miestnej, regionálnej a celoslovenskej úrovni návrh zákona nepredpokladá.

Štvrtá časť – Odhad dopadov na zamestnanosť

	Predpokladajú sa pozitívne vplyvy z hľadiska realizácie navrhovaného zákona, a to zvýšenie zamestnanosti. Kvantifikácia týchto vplyvov v súčasnom období nie je možná.

	V súvislosti s navrhovanou zmenou sídla Národného inšpektorátu práce (čl. III) sa predpokladá zlepšenie zamestnanosti v mieste nového pôsobenia Národného inšpektorátu práce v Košiciach.